**JAVNA USTANOVA AQUATIKA – SLATKOVODNI AKVARIJ KARLOVAC**

**UPRAVNO VIJEĆE**

# **Z A P I S N I K**

sa 41. sjednice Upravnog vijeća Javne ustanove Aquatika – SLATKOVODNI AKVARIJ KARLOVAC, održane dana 25. travnja 2023. godine sa početkom u 14,00 sati u Karlovcu, u prostoru Javne ustanove Aquatika – SLATKOVODNI AKVARIJ KARLOVAC, Ured ravnateljice.

Nazočni članovi Upravnog vijeća: Igor Salopek, predsjednik, Dražen Oraić, zamjenik predsjednika, (putem videokonferencije ZOOM), Ivančica Obajdin, Mirjana Stanišić i Juraj Petravić.

Odsutni član Upravnog vijeća: Nitko.

Ostali nazočni: Margarita Maruškić Kulaš, ravnateljica.

Sjednicu je otvorio Igor Salopek, predsjednik. Utvrđuje potreban kvorum članova Upravnog vijeća. Na sjednici Upravnog vijeća prisutno je 5 (pet) od ukupno 5 (pet) članova Upravnog vijeća.

Uvodno pozdravlja sve nazočne i predlaže slijedeći

**D N E V N I R E D**

1. Ovjera zapisnika 40. sjednice,
2. Odluka o raspodjeli viška prihoda i primitaka proračuna Javne ustanove Aquatika-slatkovodni akvarij Karlovac za 2022. godinu,
3. Račun dobiti i gubitka za 2022.godinu,
4. Razno.

i otvara raspravu po predloženom Dnevnom redu. Nazočni članovi Upravnog vijeća jednoglasno sa 5 (pet) glasova ZA donose slijedeći

*Z A K LJ U Č A K*

*Prihvaća se predloženi dnevni red.*

**Ad.1.**

**Ovjera Zapisnika sa 40. sjednice Upravnog vijeća**

Članovi Upravnog vijeća jednoglasno sa 5 (pet) glasova ZA donose slijedeći

*Z A K LJ U Č A K*

*Prihvaća se Zapisnik sa 40. sjednice Upravnog vijeća.*

**Ad.2.**

**Odluka o raspodjeli viška prihoda i primitaka proračuna Javne ustanove Aquatika-slatkovodni akvarij Karlovac za 2022. godinu,**

Margarita Maruškić Kulaš, ravnateljica predstavila je Oduku o raspodjeli viška prihoda i primitaka proračuna Javne ustanove Aquatika-slatkovodni akvarij Karlovac za 2022. godinu.

Upravno vijeće jednoglasno sa 5 (pet) glasova ZA donosi

***ODLUKU O RASPODJELI VIŠKA PRIHODA I PRIMITAKA***

***PRORAČUNA JAVNE USTANOVE AQUATIKA - SLATKOVODNI AKVARIJ KARLOVAC ZA 2022. GODINU***

*Članak 1.*

*Ovom se Odlukom utvrđuje namjena i vrši raspodjela viška prihoda utvrđenog Godišnjim izvještajem o izvršenju Proračuna Javne ustanove AQUATIKA-SLATKOVODNI AKVARIJ KARLOVAC za 2022. godinu u iznosu od 376.895,47 kuna.*

*Članak 2.*

*Višak prihoda iz članka 1. sastoji se od neutrošenih sredstava vlastitih prihoda i prihoda za posebne namjene, te prenesenog viška iz 2021.godine, u ukupnom iznosu od 376.895,47 kuna (50.022,62 €)*

*Članak 3.*

*1. Neutrošeni prihodi i primici iz članka 2. ove Odluke u ukupnom iznosu raspoređuju se za sljedeće namjene:*

|  |  |
| --- | --- |
| *Naziv pozicije* | *Iznos* |
| *Rashodi za materijal i energiju* | *186.895,47 kn (25.217,33 €)* |
| *Rashodi za usluge* | *190.000,00 kn(24.805,29 €)* |

*Članak 4.*

*Ova Odluka stupa na snagu danom donošenja.*

**Ad. 3.**

**Račun dobiti i gubitka za 2022.godinu**

Margarita Maruškić Kulaš, ravnateljica predstavila je račun dobiti i gubitka JU Aquatika.

Upravno vijeće primilo je informaciju o računu dobiti i gubitka na znanje.

**Ad. 4.**

**Razno**

Margarita Maruškić Kulaš, ravnateljica govorila je o aktivnostima u JU Aquatika.

Završeno u 14.15 sati.

|  |  |  |
| --- | --- | --- |
| ZAPISNIK SASTAVIO  Vlatko Kovačić, mag. iur. |  | PREDSJEDNIK  UPRAVNOG VIJEĆA  Igor Salopek, dr. med. |